CELEX: 62016TN0190
Language: hr
Date: 2016-04-27 00:00:00
Title: Predmet T-190/16: Tužba podnesena 27. travnja 2016. – Azarov protiv Vijeća

20.6.2016   
            
            
               HR
            
            
               Službeni list Europske unije
            
            
               C 222/30
            
         Tužba podnesena 27. travnja 2016. – Azarov protiv Vijeća
   (Predmet T-190/16)
   (2016/C 222/38)
   Jezik postupka: njemački
   
      Stranke
   
   
      Tužitelj: Mykola Janovyč Azarov (Kijev, Ukrajina) (zastupnici: G. Lansky i A. Egger, odvjetnici)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Vijeća (ZVSP) 2016/318 od 4. ožujka 2016. o izmjeni Odluke 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL L 60, str. 76.) kao i Provedbenu uredbu Vijeća (EU) 2016/311 od 4. ožujka 2016. o provedbi Uredbe (EU) br. 208/2014 o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL L 60, str. 1.), u dijelu u kojem se odnose na tužitelja;
            
         
               —
            
            
               usvoji određene mjere upravljanja postupkom, a osobito da:
               
                           —
                        
                        
                           uputi pitanja Vijeću;
                        
                     
                           —
                        
                        
                           od Vijeća zatraži da se usmeno ili pisano očituje o određenim aspektima spora;
                        
                     
                           —
                        
                        
                           zatraži informacije ili pojašnjenja od Vijeća i trećih osoba, ,među ostalim od Komisije, EADS-a i Ukrajine;
                        
                     
                           —
                        
                        
                           uputi zahtjev za podnošenje dokumenata ili dokaza u vezi s predmetom;
                        
                     
         
               —
            
            
               naloži Vijeću snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena/ih razloga.
   
               1.
            
            
               Prvi tužbeni razlog: Povreda temeljnih prava
               U sklopu ovog tužbenog razloga, tužitelj se poziva na povredu prava vlasništva i slobode poduzetništva. Nadalje ističe neproporcionalnost usvojenih mjera ograničavanja.
            
         
               2.
            
            
               Drugi tužbeni razlog: Zlouporaba prava
               Tužitelj u ovom dijelu, među ostalim, ističe da je Vijeće zloupotrijebilo svoju diskrecijsku ovlast jer je usvajanjem mjera ograničavanja protiv tužitelja ponajprije htjelo ostvariti druge ciljeve, a ne stvarnu konsolidaciju i podršku vladavini prava kao i poštovanje ljudskih prava u Ukrajini.
            
         
               3.
            
            
               Treći tužbeni razlog: Povreda načela dobre uprave
               U okviru ovog tužbenog razloga tužitelj osobito ističe povredu prava na nepristrano postupanje, povredu prava na pravedno odnosno pravično postupanje i povredu prava na pomno utvrđivanje činjeničnog stanja.
            
         
               4.
            
            
               Četvrti tužbeni razlog: Očite pogreške u ocjeni